ddrg/super_eurlex huggingface dataset:
B4-1227/95

Ψήφισμα σχετικά με τη συρρίκνωση των τροπικών δασών του Σουρινάμ

Το Ευρωπαϊκό Κοινοβούλιο,

Α. έχοντας πληροφορηθεί σχετικά με τα σχέδια της κυβέρνησης του Σουρινάμ για την παραχώρηση τριών εκτάσεων εμβαδού 1.150.000 εκταρίων η κάθε μια στις ινδονησιακές επιχειρήσεις Mousa και Suriatlantic και τη μαλαισιανή επιχείρηση Berjaya,

Β. έχοντας εξετάσει την έκθεση του Παγκόσμιου Ινστιτιούτου Φυσικών Πόρων με τίτλο «Με την πλάτη στον τοίχο στο Σουρινάμ» και υπότιτλο «Η δασική πολιτική σε μια χώρα που διέρχεται κρίση»,

Γ. συμμεριζόμενο την πραγματική ανησυχία και έχοντας υπόψη τις προσφορές βοήθειας εκ μέρους του Παγκόσμιου Ινστιτούτου Φυσικών Πόρων, της Αμερικανικής Διεθνούς Τράπεζας Ανάπτυξης, της Ευρωπαϊκής Ένωσης, του Αναπτυξιακού Προγράμματος των Ηνωμένων Εθνών, της Σουηδίας, της Ολλανδίας, της Ολλανδικής Επιτροπής της Διεθνούς Ένωσης για τη Διατήρηση της Φύσης και των Φυσικών Πόρων, και της Οργάνωσης Τροφίμων και Γεωργίας,

Δ. εκφράζοντας την επιθυμία του να διατηρηθούν τα τελευταία τροπικά δάση στον πλανήτη μας και η όποια εκμετάλλευσή τους να έχει οικολογική διάρκεια,

Ε. κατανοώντας την επιθυμία της κυβέρνησης του Σουρινάμ να εκμεταλλευτεί τους φυσικούς πόρους του για τη βελτίωση της δύσκολης οικονομικής, κοινωνικής και πολιτικής κατάστασης,

Το Ευρωπαϊκό Κοινοβούλιο,

1. ζητεί από την κυβέρνηση του Σουρινάμ να αποσύρει τις παραχωρήσεις προς τις Mousa, Berjaya, Suriatlantic;

2. ζητεί από την κυβέρνηση του Σουρινάμ να αποδεχθεί τις προσφορές της Διεθνούς Τράπεζας Ανάπτυξης και ιδιαίτερα την προσφορά για τη δημιουργία Διεθνούς Καταπιστευτικού Ταμείου το οποίο θα καταβάλει το κόστος της αναβολής των δασικών παραχωρήσεων και να εκμεταλλευτεί το χρόνο αυτό για να δημιουργήσει αποτελεσματική υποδομή που θα εγγυάται ότι η εκμετάλλευση των δασών του Σουρινάμ θα έχει οικολογική διάρκεια;

3. ζητεί από την κυβέρνηση του Σουρινάμ να ανταποκριθεί στο μεγάλο αριθμό διεθνών προσφορών βοήθειας για τη χάραξη δασικής πολιτικής με οικολογική διάρκεια;

4. ζητεί από την κυβέρνηση του Σουρινάμ, αφού θέσει σε εφαρμογή μια δασική πολιτική με οικολογική διάρκεια να προκηρύξει διεθνή δημοπρασία ανοικτή σε όλες τις αξιόπιστες επιχειρήσεις στον τομέα της δασικής εκμετάλλευσης, με βάση την οποία να παραχωρήσει εκτάσεις σε επιχειρήσεις με αξιοπιστία στον τομέα της δασικής εκμετάλλευσης με οικολογική διάρκεια;

5. ζητεί από την Ευρωπαϊκή Επιτροπή να συμμετάσχει στο Διεθνές Καταπιστευτικό Ταμείο;

6. καλεί τους συναδέλφους της Εθνοσυνέλευσης του Σουρινάμ να μην εγκρίνουν τις παραχωρήσεις στις Mousa, Berjaya, Suriatlantic και να ενθαρρύνουν την κυβέρνησή τους να υιοθετήσει τα αιτήματα που περιλαμβάνει το εν λόγω πρόγραμμα δράσης;

7. δηλώνει ότι τα μέλη της GLOBE θα πράξουν ότι είναι δυνατόν για να ενισχύσουν το Σουρινάμ στην ανάπτυξη μιας δασικής πολιτικής με πραγματική οικολογική διάρκεια;

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και την κυβέρνηση του Σουρινάμ.
B4-1275/95

Ψήφισμα σχετικά με τη θεομηνία που έπληξε τις γεωργικές καλλιέργειες στην περιοχή του Κιάτου του Νομού Κορινθίας

Το Ευρωπαϊκό Κοινοβούλιο,

Α. λαμβάνοντας υπόψη τη θεομηνία κατά τη διάρκεια του Αυγούστου που έπληξε υπό μορφή καταστροφικής χαλαζόπτωσης, τις καλλιέργειες αμπελοειδών, επιτραπέζιων σταφυλιών, ελαιών κλπ, με αποτέλεσμα την ολοσχερή καταστροφή της παραγωγής της περιοχής του Κιάτου του Ν. Κορινθίας,

Β. λαμβάνοντας υπόψη ότι η ολοσχερής καταστροφή της παραγωγής και του φυτικού κεφαλαίου για τα προσεχή χρόνια θα έχει άμεσες και σοβαρές επιπτώσεις στην οικονομική ζωή της ευρύτερης περιοχής,

Γ. λαμβάνοντας υπόψη ότι οι προκληθείσες ζημίες υποχρεώνουν πολλούς γεωργούς να αυξήσουν το δανεισμό τους,

Δ. λαμβάνοντας υπόψη ότι υπάρχει επείγουσα ανάγκη για την αποκατάσταση των ζημιών,

Το Ευρωπαϊκό Κοινοβούλιο,

1. εκφράζει την αμέριστη συμπαράστασή του και την αλληλεγγύη του στους παραγωγούς που υπέστησαν τις ζημίες;

2. ζητεί από την Επιτροπή και την ΕΤΕ σε συνεργασία με την ελληνική κυβέρνηση να συντονίσουν τις ενέργειές τους για τον ακριβή υπολογισμό των ζημιών και τη χορήγηση έκτακτης οικονομικής βοήθειας στους πληγέντες παραγωγούς για την κάλυψη των προκληθεισών ζημιών;

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στην ελληνική κυβέρνηση καθώς και στη Νομαρχιακή Αυτοδιοίκηση του Νομού Κορινθίας.
B4-1259/95

Ψήφισμα σχετικά με τη νεροποντή που έπληξε την Απουλία

Το Ευρωπαϊκό Κοινοβούλιο,

Α. έχοντας υπόψη ότι το Διαμέρισμα της Απουλίας επλήγη σοβαρά από νεροποντές που ξέσπασαν τον Αύγουστο και το Σεπτέμβριο προκαλώντας σημαντικές βλάβες σε ανθρώπους και περιβάλλον,

Β. έχοντας υπόψη ότι η σφοδρότητα των ατμοσφαιρικών φαινομένων προκάλεσε σημαντικές βλάβες κυρίως σε ζωτικούς για την οικονομία της περιοχής τομείς όπως στη γεωργία και τον τουρισμό,

Γ. υπενθυμίζοντας ότι σημειώθηκε πρόσφατα και μία ισχυρή σεισμική δόνηση σε περιοχή σημαντικού τουριστικού ενδιαφέροντος όπως το Gargano,

Το Ευρωπαϊκό Κοινοβούλιο,

1. εκφράζει την αλληλεγγύη του στους πληθυσμούς των πληγεισών περιοχών;

2. καλεί επειγόντως την Επιτροπή να αναλάβει κάθε αναγκαία συγκεκριμένη πρωτοβουλία αλληλεγγύης;

3. ζητεί από την Επιτροπή να υλοποιήσει μια αποτελεσματική στρατηγική πρόληψης και καταπολέμησης;

4. εξορκίζει την Επιτροπή να επαγρυπνεί ώστε ο πληγείς υλικά πληθυσμός να αποζημιωθεί πράγματι το συντομότερο δυνατόν;

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, καθώς και στις ενδιαφερόμενες περιφερειακές και τοπικές αρχές.
B4-0981 και 1030/95

Ψήφισμα σχετικά με τις ζημίες που προκλήθηκαν από καταιγίδες σε διάφορες περιοχές της Ισπανίας

Το Ευρωπαϊκό Κοινοβούλιο,

Α. εκτιμώντας τις σοβαρές ζημίες που προκλήθηκαν από μεγάλες καταιγίδες σε ορισμένες περιοχές της Ισπανίας με σημαντικές απώλειες στη γεωργία και ζημίες σε αγροτικές περιοχές,

Β. λαμβάνοντας υπόψη ότι τα προβλήματα αυτά είναι όλο και συχνότερα στην περιοχή της Μεσογείου,

Γ. λαμβάνοντας υπόψη ότι οι ζημίες δεν είναι μόνον οικονομικές και περιστασιακές, αλλά μπορούν να προκαλέσουν διαβρώσεις και απερήμωση σε πολύ ευαίσθητες ζώνες, πράγμα που συνεπάγεται δυσμενείς διαρθρωτικές συνθήκες στην ύπαιθρο,

Το Ευρωπαϊκό Κοινοβούλιο,

1. καλεί την Επιτροπή να χορηγήσει επείγουσα βοήθεια στις πληγείσες περιοχές και να ζητήσει από τους εκάστοτε αρμόδιους φορείς τοπικής αυτοδιοίκησης στοιχεία προκειμένου να υπολογισθούν με ακρίβεια οι ζημίες και τα προς λήψη μέτρα[semigr ]

2. ζητεί από την ισπανική κυβέρνηση και τους φορείς τοπικής αυτοδιοίκησης να εκπονήσουν νέα επενδυτικά σχέδια στο πλαίσιο των διαρθρωτικών ταμείων της Ευρωπαϊκής Ένωσης για τις πληγείσες περιοχές[semigr ]

3. ζητεί, στο πλαίσιο των σχεδίων που χρηματοδοτούνται από το ταμείο συνοχής, να δοθεί ιδιαίτερη σπουδαιότητα στα έργα υποδομής για την πρόληψη των φυσικών καταστροφών και την προστασία των χωριών που πλήττονται κυκλικά από μεγάλες καταιγίδες[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.
B4-1493/95

Ψήφισμα σχετικά με την επιστροφή των δημευθεισών περιουσιών στις εβραϊκές κοινότητες

Το Ευρωπαϊκό Κοινοβούλιο,

Α. υπενθυμίζοντας το πρώτο συμπληρωματικό πρωτόκολλο της Ευρωπαϊκής Σύμβασης για τα ανθρώπινα δικαιώματα (Παρίσι 1952), και ειδικότερα το άρθρο 1 του εν λόγω πρωτοκόλλου, το οποίο ορίζει ότι «κάθε φυσικό ή νομικό πρόσωπο έχει δικαίωμα σεβασμού της ιδιοκτησίας του»,

Β. υπενθυμίζοντας τη δέσμευση της Ευρωπαϊκής Ένωσης όσον αφορά το σεβασμό και την προάσπιση των ανθρωπίνων δικαιωμάτων,

Γ. υπενθυμίζοντας τη δέσμευση της ΕΕ σχετικά με το καθήκον της ανάμνησης,

Δ. έχοντας υπόψη τις πολιτικές αναστατώσεις στην Κεντρική και Ανατολική Ευρώπη μετά το 1989,

Ε. λαμβάνοντας υπόψη ότι ορισμένες χώρες της Κεντρικής και Ανατολικής Ευρώπης, που έχουν επιστρέψει στο δημοκρατικό καθεστώς, έχουν επικυρώσει την Ευρωπαϊκή Σύμβαση για τα ανθρώπινα δικαιώματα (1950), με την ένταξή τους στο Συμβούλιο της Ευρώπης,

ΣΤ. έχοντας υπόψη τη διπλή λεηλασία της περιουσίας εβραϊκών κοινοτήτων, πρώτα από τα καθεστώτα των Ναζί ή των συνεργατών τους και εν συνεχεία από τα κομμουνιστικά καθεστώτα,

Z. έχοντας επίγνωση του γεγονότος ότι, υπό τα κομμουνιστικά καθεστώτα, πολλά άλλα άτομα διαφορετικής καταγωγής, κοινότητες, θρησκευτικές και πολλές άλλες οργανώσεις, ιδίως χριστιανικές εκκλησίες, στερήθηκαν την περιουσία τους,

Το Ευρωπαϊκό Κοινοβούλιο,

1. χαιρετίζει το γεγονός ότι ορισμένα κράτη της Ανατολικής Ευρώπης, κυρίως η Ουγγαρία και η Ρουμανία, έχουν αποδεχθεί τις αρχές της δικαιοσύνης και της ηθικής, συμφωνώντας να επιστρέψουν την περιουσία εβραϊκών κοινοτήτων στους νόμιμους ιδιοκτήτες της[semigr ]

2. χαιρετίζει το γεγονός ότι ορισμένες χώρες της Κεντρικής και Ανατολικής Ευρώπης έχουν δημοσίως απολογηθεί για τα εγκλήματα που διεπράχθηκαν κατά των εβραίων κατά τη διάρκεια του δευτέρου παγκοσμίου πολέμου και έχουν αναγνωρίσει τις ευθύνες τους γιάυτά τα εγκλήματα[semigr ]

3. ζητεί όπως όλες οι χώρες της Κεντρικής και Ανατολικής Ευρώπης που δεν έχουν ακολουθήσει το παράδειγμα των δύο προαναφερθεισών χωρών, εγκρίνουν την κατάλληλη νομοθεσία σχετικά με την επιστροφή της δημευθείσας περιουσίας έτσι ώστε η περιουσία αυτή των εβραϊκών κοινοτήτων να επιστραφεί σε εβραϊκούς οργανισμούς, σύμφωνα με τις αρχές της δικαιοσύνης και της ηθικής[semigr ]

4. ζητεί επίσης, όλες οι χώρες της Κεντρικής και Ανατολικής Ευρώπης που δεν το έχουν πράξει ακόμη, να εγκρίνουν την κατάλληλη νομοθεσία για την επιστροφή των περιουσιών που δήμευσαν οι Κομμουνιστές ή οι Ναζί και οι συνένοχοί τους, στους νομίμους κατόχους τους[semigr ]

5. αναθέτει στον Προεδρό του να διαβιβάσει το παρόν ψήφισμα στο Συμβούλιο, την Επιτροπή, στις κυβερνήσεις και τα κοινοβούλια των κρατών μελών της ΕΕ, στο Συμβούλιο της Ευρώπης, καθώς και στις χώρες που είναι υποψήφιες για ένταξη στην Ευρωπαϊκή Ένωση.
B4-1113 και 1150/95

Ψήφισμα σχετικά με την υποστήριξη του «δικτύου πόλεων-καταφυγίων»

Το Ευρωπαϊκό Κοινοβούλιο,

Α. υπενθυμίζοντας τις θέσεις του στον αγώνα για την ελευθερία έκφρασης και κατά του ρατσισμού, της ξενοφοβίας, του αντισημιτισμού, των πολιτικών και θρησκευτικών διώξεων και κάθε μορφής έλλειψης ανεκτικότητας,

Β. λαμβάνοντας υπόψη την πρωτοβουλία του «Διεθνούς Κοινοβουλίου των Συγγραφέων» με στόχο τη δημιουργία ενός Δικτύου Πόλεων-Καταφυγίωνν για τους απειλούμενους και τους διωκόμενους συγγραφείς, ιδιαίτερα με την υποστήριξη του Συμβουλίου της Ευρώπης και του Συμβουλίου των Τοπικών και Περιφερειακών Αρχών της Ευρώπης,

Γ. έχοντας υπόψη το ψήφισμα αριθ. 5 της Ολομελείας του ΧΙου Συνεδρίου της Παγκόσμιας Οργάνωσης Ποιητών, που συνεδρίασε στη Σίντρα στις 29 Μαρτίου 1995,

Δ. λαμβάνοντας υπόψη την αύξηση των νέων μορφών μισαλλοδοξίας, σε ολόκληρο τον κόσμο, οι οποίες εκδηλώνονται ιδιαίτερα εναντίον της σκέψης και της ελευθερίας στη δημιουργία και εκφράζονται με πολλαπλές επιθέσεις, γεγονός που δημιουργεί μια πραγματική λογοκρισία,

Το Ευρωπαϊκό Κοινοβούλιο,

1. εκφράζει την υποστήριξή του στην πρωτοβουλία που έχει ως στόχο τη δημιουργία ενός Δικτύου Πόλεων-Καταφυγίων στην Ευρωπαϊκή Ένωση[semigr ]

2. πιστεύει ότι η υποστήριξη αυτή εντάσσεται στο πλαίσιο της υποστήριξης των ανθρωπίνων δικαιωμάτων και στην αντίθεσή του στην αναβίωση της έλλειψης ανεκτικότητας τόσο υπό την παλαιά όσο και υπό τη νέα μορφή που απειλεί, συχνά και με τη βία, την ελευθερία της σκέψης, της δημιουργικότητας και της έκφρασης[semigr ]

3. χαιρετίζει την απόφαση που έχουν ήδη λάβει ορισμένες ευρωπαϊκές πόλεις όπως η Αλμερία, το Άμστερνταμ, το Βερολίνο, το Ελσίνκι, το Στρασβούργο, η Βενετία και η Σίντρα όσον αφορά τη συμμετοχή τους στο Δίκτυο των Πόλεων- Καταφυγίων[semigr ]

4. συνιστά στις πόλεις της Ευρώπης να αναλάβουν τις δεσμεύσεις που προβλέπει η Χάρτα και να συμμετάσχουν στο Δίκτυο των Πόλεων-Καταφυγίων[semigr ]

5. καλεί την Επιτροπή να εγκρίνει πρωτοβουλίες για την υποστήριξη χρηματοδοτικών προγραμμάτων και αναθέτει στην Επιτροπή Προϋπολογισμών του να επαγρυπνεί, ώστε να ληφθούν τα σχετικά μέτρα κατά την εκπόνηση του προϋπολογισμού του 1996[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Γενικό Γραμματέα του Συμβουλίου της Ευρώπης, το Συμβούλιο Περιφερειακής και Τοπικής Αυτοδιοίκησης της Ευρώπης και στο Διεθνές Κοινοβούλιο Συγγραφέων.
B4-0971/95

Ψήφισμα σχετικά με τις πυρκαγιές στο κατεχόμενο τμήμα της Κύπρου

Το Ευρωπαϊκό Κοινοβούλιο,

Α. έχοντας υπόψη την καταστροφική πυρκαγιά στα κατεχόμενα από τα τουρκικά στρατεύματα εδάφη της Κυπριακής Δημοκρατίας,

Β. έχοντας υπόψη ότι η έκταση των ζημιών είναι τεραστίων διαστάσεων με ανεκτίμητη καταστροφή δασών, οικισμών αλλά και αρχαιολογικών μνημείων,

Γ. έχοντας υπόψη την άρνηση των τουρκικών κατοχικών δυνάμεων να επιτρέψουν στις νόμιμες αρχές της Κυπριακής Δημοκρατίας να επιτελέσουν το έργο της κατάσβεσης,

Δ. λαμβάνοντας υπόψη ότι το Ευρωπαϊκό Κοινοβούλιο έχει επανειλημμένα καταδικάσει την κατοχή και την παράνομη παρουσία τουρκικών στρατευμάτων στο βόρειο τμήμα της Κύπρου,

Το Ευρωπαϊκό Κοινοβούλιο,

1. καλεί την Επιτροπή να συνδράμει άμεσα με υλική και οικονομική βοήθεια την Κυπριακή Κυβέρνηση[semigr ]

2. καλεί το Συμβούλιο και την Επιτροπή να ασκήσουν πιέσεις προς τις τουρκικές κατοχικές αρχές να αποδεχθούν τη συνδρομή της Κυπριακής Κυβέρνησης για την κατάσβεση των πυρκαγιών και την αποκατάσταση των ζημιών[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Τουρκική Κυβέρνηση και την Κυβέρνηση της Δημοκρατίας της Κύπρου.
B4-1572 και 1573/95

Ψήφισμα σχετικά με τις κρατικές ενισχύσεις στην Irish Steel και το άρθρο 95 ΕΚΑΧ

Το Ευρωπαϊκό Κοινοβούλιο,

Α. έχοντας υπόψη τις συνεχιζόμενες προσπάθειες για την διασφάλιση του μέλλοντος της Ιρλανδικής Χαλυβουργίας στο Cobh, στην Κομητεία Cork, και την εξασφάλιση της μελλοντικής απασχόλησης στο εργοστάσιο και στις εταιρίες που παρέχουν υπηρεσίες σ´ αυτό,

B. εκτιμώντας ότι η Ιρλανδική Κυβέρνηση, κατά τη διάρκεια των διαδοχικών συνεδριάσεων από το Φεβρουάριο του 1993 και εφεξής, γνωστοποίησε στο Συμβούλιο Βιομηχανίας την πρόθεσή της να αναζητήσει μια στρατηγική εταιρική σχέση για την Irish Steel (Ιρλανδική Χαλυβουργία) και να της χορηγήσει κρατική ενίσχυση σύμφωνα με τη Συνθήκη ΕΚΑΧ,

Γ. λαμβάνοντας υπόψη το γεγονός ότι η Ιρλανδική Κυβέρνηση γνωστοποίησε επίσημα στην ΓΔ4, στις 7 Σεπτεμβρίου 1995, την πρότασή της να χορηγήσει κρατική ενίσχυση στην Irish Steel και να ιδιωτικοποιήσει την εταιρία μέσω μιας στρατηγικής εταιρικής σχέσης με την ISPAT International[semigr ] λαμβάνοντας υπόψη ότι η ISPAT ανέλαβε δέσμευση όσον αφορά τη μελλοντική επένδυση κεφαλαίων και τη διατήρηση των εργαζομένων,

Δ. έχοντας υπόψη ότι οι ανεξάρτητοι σύμβουλοι «Eurostrategy» διατύπωσαν θετική σύσταση προς την Επιτροπή σε σχέση με την εν λόγω πρόταση,

Ε. έχοντας υπόψη ότι η Επιτροπή υπέβαλε, τον Οκτώβριο του 1995, θετική σύσταση προς το Συμβούλιο σχετικά με την πρόταση αυτή,

ΣΤ. έχοντας υπόψη ότι, στις 7 Νοεμβρίου 1995, το Συμβούλιο Βιομηχανίας δεν κατόρθωσε να επιλύσει το ζήτημα συνεπεία του βρετανικού βέτο, κάλεσε όμως τις ιρλανδικές και τις βρετανικές αρχές να επιλύσουν το πρόβλημα σε διμερή ει δυνατόν βάση,

Το Ευρωπαϊκό Κοινοβούλιο,

1. διαπιστώνει ότι σημειώθηκε σημαντική πρόοδος σε μια σειρά διμερών συναντήσεων προκειμένου να διασκεδασθούν οι ανησυχίες της βρετανικής πλευράς σε ό,τι αφορά τη δυναμικότητα της Irish Steel, τη στρατηγική εμπορίας εντός της ΕΕ και την πολιτική καθορισμού των τιμών, με συγκεκριμένες εγγυήσεις ως προς την εξέλιξη αυτής της τελευταίας σε ετήσια βάση κατά τη διάρκεια της προσεχούς πενταετίας[semigr ]

2. εκφράζει τη λύπη του για το γεγονός ότι μέχρι σήμερα δεν επετεύχθη συμφωνία για τα εκκρεμούντα ζητήματα[semigr ]

3. ζητεί επιμόνως από την Επιτροπή, σύμφωνα με την ανάλυση και τη σύσταση που η ίδια διατύπωσε, να μεσολαβήσει ως ουδέτερος συνομιλητής για την διευθέτηση του ζητήματος[semigr ]

4. απαιτεί, λαμβανομένων υπόψη των διακυβευμάτων, σε περίπτωση που δεν επιτευχθεί στο μεταξύ διάστημα διμερής συμφωνία μεταξύ της Ιρλανδίας και του Ηνωμένου Βασιλείου, να ληφθεί απόφαση από το ειδικό Συμβούλιο Βιομηχανίας που έχει προβλεφθεί για τις 20 Δεκεμβρίου 1995[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και στις κυβερνήσεις της Ιρλανδίας και της Βρετανίας.
B4-1565, 1566, 1567, 1568, 1569 και 1570/95

Ψήφισμα σχετικά με την κρίση στον τομέα του σολωμού

Το Ευρωπαϊκό Κοινοβούλιο,

- έχοντας υπόψη τα παλαιότερα ψηφίσματά του για την κρίση στον τομέα του σολωμού της ΕΕ,

Α. έχοντας υπόψη το ντάμπιγκ του νορβηγικού σολωμού στην ευρωπαϊκή αγορά, που έχει αρχίσει από το 1989, και την παρεπόμενη αστάθεια των τιμών στην αγορά σολωμού της ΕΕ με αλυσιδωτές συνέπειες στα άλλα αλιευτικά προϊόντα σε όλη την Ευρωπαϊκή Ένωση,

Β. εκτιμώντας ότι λόγω της αύξησης κατά 27% στις εξαγωγές νορβηγικού σολωμού στην Ένωση κατά τους εννέα πρώτους μήνες του τρέχοντος έτους και την επακόλουθη μείωση κατά 21% της τιμής του σολωμού στην Κοινοτική αγορά, η βιομηχανία διέρχεται και πάλι κρίση,

Γ. εκτιμώντας ότι η νορβηγική παραγωγή σολωμού θα συνεχίσει την αύξησή της το 1996,

Δ. εκτιμώντας ότι η παραγωγή σολωμού, ιδιαίτερα στη Σκωτία και την Ιρλανδία, αποτελεί ζωτική πηγή απασχόλησης σε πολλές αγροτικές περιοχές με το καθεστώς του Στόχου 1[semigr ] ότι η σταθερότητα είναι θεμελιώδης για το μέλλον της βιομηχανίας,

1. καλεί την Επιτροπή να αναλάβει επείγουσα δράση για την επιβολή μιας ρεαλιστικής ελάχιστης τιμής εισαγωγής του σολωμού[semigr ]

2. καλεί την Επιτροπή να αναζητήσει μακροπρόθεσμη λύση στα πλαίσια της Συμφωνίας ΕΟΧ[semigr ]

3. αναθέτει στον Πρόεδρό του να διαβιβάσει το ψήφισμα αυτό στο Συμβούλιο, την Επιτροπή και τη νορβηγική κυβέρνηση.
Β4-1525/95

Ψήφισμα σχετικά με τη φυλάκιση του γερμανού υπηκόου Georg T. Kunta στο Νταγκεστάν/Ρωσική Ομοσπονδία

Το Ευρωπαϊκό Κοινοβούλιο,

Α. συγκλονισμένο από το γεγονός ότι ο γερμανός υπήκοος τσετσενικής καταγωγής, Georg Tamerlan Kunta, έχει φυλακιστεί εδώ και τρεις μήνες στη Machatschkala (Νταγκεστάν/Ρωσική Ομοσπονδία) και ότι η οικογένειά του που ζει στη Γερμανία ενημερώθηκε σχετικά μόλις μετά από ένα μήνα και αυτό μέσω πλαγίων οδών,

Β. εκφράζοντας την αγανάκτησή του για το γεγονός ότι δεν δόθηκε μέχρι σήμερα άδεια στον πρεσβευτή της Γερμανίας, σε αντίθεση με τις διεθνείς συμφωνίες, να έλθει σε άμεση επαφή με τον φυλακισμένο,

Γ. έχοντας υπόψη ότι ο κ. Kunta, που κατηγορείται επίσημα ότι άφησε να λήξει η ισχύς της θεωρήσεως του διαβατηρίου του, είδε να του προσάπτεται επίσης, σε επιστολή του Γενικού Εισαγγελέα, το αδίκημα της συλλογής πληροφοριών για δυτικές εφημερίδες, πράγμα το οποίο σύμφωνα με την τελική πράξη της ΔΑΣΕ καθώς και άλλων διεθνών συμφωνιών που η Ρωσία έχει δεσμευθεί να σεβαστεί αποτελεί δικαίωμά του,

Δ. ανήσυχο από το γεγονός ότι οι οργανώσεις για τα δικαιώματα του ανθρώπου στη Μόσχα υποψιάζονται μία πράξη εκδίκησης των ρώσων στρατιωτικών δεδομένου ότι ο κ. Kunta, μετά το τελευταίο του ταξίδι στον Καύκασο ανάφερε στην εφημερίδα «Sόddeutsche Zeitung», στο περιοδικό «Stern» καθώς και σε πολυάριθμα άλλα μέσα ενημέρωσης της Δύσης για τις σφαγές στην Τσετσενία και ότι εκτός τούτου είχε την πρόθεση να ανοίξει στην επικράτεια της Ευρωπαϊκής Ένωσης ένα γραφείο πληροφοριών για θέματα της Τσετσενίας,

Ε. υπογραμμίζοντας ότι η Ρωσία δεν έχει ακόμη καταργήσει τον σοβιετικό ποινικό κώδικα και ότι ως εκ τούτου ο κ. Kunta κινδυνεύει να καταδικαστεί, στη συνέχεια της δικαστικής διαδικασίας που άρχισε, σε ποινή φυλακίσεως πολλών ετών,

ΣΤ. ανήσυχο για το γεγονός ότι η πρόθεση του Γενικού Εισαγγελέα είναι να διεξαχθεί η δίκη σε ένα απομακρυσμένο τόπο στο Daghestan, στον οποίο δεν είναι δυνατή η πρόσβαση μέσω τηλεφώνου ή φαξ, πράγμα το οποίο αποκλείει πρακτικά κάθε δυνατότητα παρατήρησης της διαδικασίας,

Το Ευρωπαϊκό Κοινοβούλιο,

1. ζητεί από τις αρμόδιες αρχές της Ρωσικής Ομοσπονδίας να διευκολύνουν άμεσα τον γερμανό πρεσβευτή στο να έλθει σε επικοινωνία με τον κ. Kunta[semigr ]

2. επισημαίνει στην κυβέρνηση της Ρωσικής Ομοσπονδίας ότι μία ποινή φυλάκισης κατά ενός υπηκόου της ΕΕ για μία απλή παράβαση, θα παρέβαινε το πνεύμα της συμφωνίας εταιρικής σχέσεως[semigr ]

3. ζητεί την άμεση απελευθέρωση του κ. Kunta και την μεταφορά της δίκης στη Μόσχα ή σε ένα άλλο τόπο που θα επέτρεπε την αποστολή διεθνών παρατηρητών[semigr ]

4. καλεί το Συμβούλιο και την Επιτροπή να απευθύνουν σχετικά αίτημα στην κυβέρνηση της Ομοσπονδίας της Ρωσίας[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση της Ομοσπονδιακής Δημοκρατίας της Γερμανίας καθώς και την κυβέρνηση και το κοινοβούλιο της Ομοσπονδίας της Ρωσίας.
Β4-1502/95

Ψήφισμα σχετικά με την κατάσταση στη Δημοκρατία της Τσετσενίας

Το Ευρωπαϊκό Κοινοβούλιο,

- έχοντας υπόψη την τελική πράξη του Ελσίνκι και τα τελικά έγγραφα της Βιέννης και της Μαδρίτης, τη Χάρτα του Παρισίου για μια νέα Ευρώπη καθώς και τις βασικές αρχές της ΟΑΣΕ, όπως αυτές καθορίστηκαν στη Δήλωση της Βουδαπέστης,

Α. έχοντας υπόψη το γεγονός ότι προ ενός έτους, στις 11 Δεκεμβρίου 1994, η ρωσική κεντρική κυβέρνηση χρησιμοποίησε το στρατό κατά του πληθυσμού της Δημοκρατίας της Τσετσενίας, για να λύσει στρατιωτικά τη διαμάχη σχετικά με το συνταγματικό καθεστώς της δημοκρατίας και ότι έκτοτε διεξάγεται στο εν λόγω κράτος ένας αιματηρός πόλεμος, ο οποίος σύμφωνα με αξιόπιστες εκθέσεςι, έχει ήδη προκαλέσει το θάνατο πολλών χιλιάδων πολιτών και την ερήμωση της πρωτεύουσας της χώρας, Γκρόζνυ,

Β. επισημαίνοντας ότι, εφόσον η Τσετσενία αποτελεί αναπόσπαστο τμήμα της Ρωσικής Ομοσπονδίας, θα πρέπει να εξευρεθεί πολιτική διαπραγματεύσιμη λύση για τη σύρραξη αυτή με βάση το σεβασμό της εδαφικής ακεραιότητας της Ρωσικής Ομοσπονδίας και της επιθυμίας του λαού της Τσετσενίας για μεγαλύτερη αυτονομία

Γ. λαμβάνοντας υπόψη το γεγονός ότι οι προγραμματισμένες προεδρικές εκλογές στην Τσετσενία που έχουν προκηρυχθεί από την κεντρική κυβέρνηση, χωρίς να υπάρξει προηγουμένως πολιτική λύση, έχουν εκ νέου οξύνει την κατάσταση

Δ. λαμβάνοντας υπόψη το γεγονός ότι μία από τις βασικές αρχές της Ευρωπαϊκής Ένωσης είναι η αναγνώριση στους λαούς του δικαιώματος για αυτοδιάθεση και ότι η γενοκτονία αποτελεί έγκλημα κατά της ανθρωπότητας,

1. καλεί την ρωσική κεντρική κυβέρνηση να συνεχίσει χωρίς καθυστέρηση τις διαπραγματεύσεις για την ειρήνη και να διαπραγματευθεί, στο πλαίσιο αυτό, τις συνθήκες για τις προεδρικές εκλογές[semigr ]

2. καλεί την κεντρική κυβέρνηση της Ρωσίας να προωθήσει την ύφεση στην περιοχή, αποσύροντας τα στρατεύματά της, πράγμα το οποίο θα είχε ως αποτέλεσμα να αποκατασταθεί η εμπιστοσύνη του πληθυσμού στη δυνατότητα πολιτικής λύσης της σύγκρουσης[semigr ]

3. καλεί το Συμβούλιο της Ευρώπης, να συνδέσει την ένταξη της Ρωσικής Ομοσπονδίας με την αποκατάσταση των δικαιωμάτων του ανθρώπου[semigr ]

4. καλεί επίσης την Επιτροπή και το Συμβούλιο να συνεχίσουν και να επιταχύνουν το πρόγραμμα ανθρωπιστικής βοήθειας για τους πρόσφυγες και τον άμαχο πληθυσμό της Τσετσενίας και να συμβάλει ενεργά σε πρόγραμμα οικονομικής και αστικής ανοικοδόμησης και ανάπτυξης της Τσετσενίας[semigr ]

5. καλεί από την κεντρική κυβέρνηση της Ρωσίας να καταστήσει δυνατή μια ομαλοποίηση των συνθηκών διαβίωσης του πληθυσμού της Τσετσενίας, χάρη σ'ένα πρόγραμμα αποκατάστασης, και αυτό σε συνεργασία με τον εκεί διαβιούντα πληθυσμό[semigr ]

6. καλεί την Επιτροπή και το Συμβούλιο να καταστήσει σαφές στη ρωσική κυβέρνηση ότι η συνέχιση της πολιτικής της καταπίεσης μπορεί μόνο να παραβλάψει τις σχέσεις της μεταξύ της Ρωσίας και των κρατών μελών της και μπορεί να θέσει υπό αμφισβήτηση τη λειτουργία της συμφωνίας εταιρικής σχέσης[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις της Ευρωπαϊκής Ένωσης, τη ρωσική κυβέρνηση και το Συμβούλιο της Ρωσικής Ομοσπονδίας.